eelnõu

NARVA LINNAVOLIKOGU

OTSUS

Narva                                                                                                                   __.__.2008  nr  

Narva Täiskasvanute Kooli töökorraldusest
1.Asjaolud ja menetluse käik

Narva Täiskasvanute Kool on haridusasutus, mis loob koolikohustusliku vanuse ületanud isikutele võimalus põhihariduse omandamiseks ja põhihariduse omandanud isikutele üldkeskhariduse omandamiseks õhtuses ja kaugõppe vormis ning võimaldab põhikooli ja gümnaasiumi lõpetamist eksternina. Haridusasutuse asukoha aadress on Narva, Puškini 23a. Käesoleval ajal asub kool endise koolieelse lasteasutuse hoones, mis ei ole ettenähtud üldhariduskooli õppeprotsessi läbiviimiseks. Seoses koolikohustuslike laste arvu märkimisväärse langusega viimastel aastatel Narva linnas tekkis võimalus korraldada Narva Täiskasvanute Kooli tööd selleks sobivamates ruumides. Narva Täiskasvanute Kooli õppeprotsessi korraldamiseks antakse kasutusse Narva Peetri Kooli hoones asuvad ruumid, mis on eraldi sissekäiguga.
Narva Täiskasvanute Kooli töökorralduse muudatused on kooskõlas Narva munitsipaalharidussüsteemi arengukavaga. Selle tegevuskava punktiga Ü4.1.1. nähakse ette Narva Täiskasvanute Kooli õpitingimuste parendamist. 
2.Õiguslikud järeldused
Vastavalt Kohaliku omavalitsuse korralduse seaduse § 6 lõikele 2 on kohaliku omavalitsusüksuse ülesandeks korraldada põhikoolide ja gümnaasiumide ülalpidamist; sama seaduse § 22 lõike 2 alusel seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. 
3. Otsus

3.1 Korraldada Narva Täiskasvanute Kooli tööd Narva Peetri Kooli ruumides alates 01.09.2008.a.
3.2 Anda Narva Täiskasvanute Kooli kasutusse järgmised Narva Peetri Kooli ruumid:
	Inventeerimisplaani number
	Pindala (m²)

	44
	31,2

	9
	94,4

	10
	15,8

	11
	13,7

	kokku
	155,1


3.3 Võimaldada Narva Täiskasvanute Koolil Narva Peetri Kooli ruumide kasutamist kooskõlastatult Narva Peetri Kooli direktoriga.

3.4 Narva Linnavalitsusel teostada Narva Täiskasvanute Kooli töökorralduse muudatustega seotud toimingud.

4. Rakendussätted
4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Otsus jõustub seadusega sätestatud korras.

Mihhail Stalnuhhin

Linnavolikogu esimees

	NARVA LINNAVALITSUSE

PROTOKOLLILINE OTSUS

	Narva
	                                 ___.___. 2008  nr _______

	Otsuse eelnõu esitamine
	 

	

	Narva Linnavalitsus

	o t s u s t a b:

	


1. Esitada Narva Linnavolikogusse läbivaatamiseks ja kinnitamiseks otsuse „Narva Täiskasvanute Kooli töökorraldusest“ eelnõu.

2. Volitada                                                 antud küsimus ette kandma Narva Linnavolikogus.

